«Ես հասկանում եմ, որ Դուք ֆրանսերենի դասերի, հանրահավաքների, կոռուպցիայի դեմ պայքարի արանքում դժվարանում եք տնտեսությամբ զբաղվել, բայց ես Ձեզ պետք է տեղեկացնեմ շատ մտահոգիչ փաստի մասին։ Միջազգային վերլուծաբանները հրապարակել են մի թիվ, որը վերաբերում է երկրորդ եռամսյակին, ՀՀ-ում ներդրումների ստացման ծավալը նվազել է 43 տոկոսով։ Դրանից հետո, ընդամենը օրեր առաջ, ՌԴ-ում հանդիպել եք գործարարների հետ, և այդ երեքուկես ժամանոց հանդիպումից հետո մամուլում հրապարակումներ եղան, նաև գործարարներ եղան, ովքեր հայտարարեցին, որ կարող են իրենց ակտիվները հանել ՀՀ-ից։ Դուք անում եք այնպիսի հայտարարություններ, որը վտանգում է ներդրումային դաշտը»,- նշեց Աճեմյանը։